Genetski uzroci Alchajmerove bolesti
Dve nove studije nude nove genetske naznake o tome ko je izložen riziku Alchajmerove bolesti, od koje pati sve veći broj ljudi 
Naučnici u Sjedinjenim Državama i Evropi sprovode intenzivna istraživanja kako bi otkrili genetske uzroke Alchajmerove bolesti. Njihove studije potvrdile su postojanje pet gena za koje se već zna da su povezani sa Alchajmerom, a sada je utvrdjeno i dodatnih pet gena. Doktor Stiven Snajder je istraživač u Američkim nacionalnim institutima za zdravlje koji su finansirali studiju u Sjedinjenim Državama. Naučnici kažu da za kasniju pojavu Alchajmera, bolesti koja napada osobe starije od 65 godina, 80 odsto slučajeva može da se objasni genetskim varijacijama. Doktor Snajder navodi da bi moglo da bude uključeno još više gena, ali uz rezultate ovih studija, istraživači se nadaju da će razviti lekove koji bi mogli da pomognu da se bolest odloži ili spreči. Neki naučnici procenjuju da bi moglo da prodje 15 godina pre nego što bi mogli da budu razvijeni lekovi ili pre nego što bi moglo da se manipuliše genima, kako bi se smanjio rizik od dobijanja Alchajmerove bolesti. „ Doktor Snajder naglašava da genetski sklop ne diktira uvek rizik odredjene osobe za Alchajmerovu bolest. „ Epigenetika je nešto što pogadja osobe bez promene genetskog izgleda kao što je izbor životnog stila. Na primer, studije su pokazale da ljudi koji govore više od jednog jezika razviju prepoznatljive simptome Alchajmerove bolesti u proseku pet godina kasnije, za razliku od onih koji govore samo jedan jezik. Druge studije pokazale su da vežbanje odlaže pojavu simptoma i poboljšava mentalne sposobnosti. Takodje, postoje naznake da visok holesterol, moždani udar i povrede glave mogu da povećaju rizik od oboljenja. Trenutno ne postoji način da se spreči Alchajmerova bolest, a očekuje se da će se broj ljudi koji imaju bolest povećati veoma brzo. Medjunarodna organizacija za borbu protiv Alchajmerove bolesti predvidja da će se broj slučajeva skoro udvostručiti svakih 20 godina, tako da će bolešću do 2030., godine biti pogodjeno 66 miliona ljudi, a do 2050., 115 miliona ljudi, a njihove porodice će biti takodje pogodjene. Zato se zdravstveni zvaničnici i naučnici toliko trude da pronadju način da odlože pojavu Alchajmerove bolesti ili da pronadju načn da je u potpunosti spreče.